XIX: d ullis n tesrit i d-yettawin ɣef tedyanin tisugnanin i d-yettwasnulfan, i yezḍan s wudem ara d-ijebden imeɣri tis snat n ROBERT: d asnulfu asugnan s tesrit, ɣezzif, yessenkad-d deg kra n wadeg iwudam iwumi yettak tudert, ttbanen-d amzun d ilawen, yesskaneɣ-d tasnimant n yiwudam, imal-nsen, ayen ara xedmen.1 Seg tbadut-a d tiyaḍ ad d-negzu belli tasrit, d yiwen n uferdis i ɣef ur mxallafen ara yimaẓrayen fell-as deg usbadu-nsen i tewsit tungalant, ɣef waya ad d-naf ayen i d-yebder REUTER ur ixulef ara s waṭas M. RAIMAND neɣ tibadutin tiyaḍ imi ɣur-s: Ungal d ayen i yettwarun s tesrit2.